CELEX: 32016R0896
Language: da
Date: 2016-06-08 00:00:00
Title: Kommissionens gennemførelsesforordning (EU) 2016/896 af 8. juni 2016 om godkendelse af jernnatriumtartrater som fodertilsætningsstof til alle dyrearter (EØS-relevant tekst)

9.6.2016   
            
            
               DA
            
            
               Den Europæiske Unions Tidende
            
            
               L 152/3
            
         KOMMISSIONENS GENNEMFØRELSESFORORDNING (EU) 2016/896
   af 8. juni 2016
   om godkendelse af jernnatriumtartrater som fodertilsætningsstof til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af jernnatriumtartrater. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »teknologiske tilsætningsstoffer« af jernnatriumtartrater som fodertilsætningsstof til alle dyrearter.
            
         
               (4)
            
            
               Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 30. april 2015 (2), at det pågældende præparat under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede også, at præparatet potentielt kan være effektivt som et antiklumpningsmiddel i salt. Autoriteten vurderer ikke, at der er behov for særlige krav om overvågning efter markedsføringen. Autoriteten har også gennemgået den rapport om metoderne til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af jernnatriumtartrater viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette præparat bør derfor godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »teknologiske tilsætningsstoffer« og den funktionelle gruppe »antiklumpningsmidler«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juni 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2015: 13(5):4114.
   
      BILAG
      
                  Tilsætningsstoffets identifikationsnummer
               
               
                  Tilsætningsstof
               
               
                  Sammensætning, kemisk betegnelse, beskrivelse og analysemetoder
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg aktivstof/kg NaCl
               
            
                  
                     Teknologiske tilsætningsstoffer: antiklumpningsmidler
                  
               
            
                  1i534
               
               
                  Jernnatriumtartrater
               
               
                  
                     Tilsætningsstoffets sammensætning
                  
                  Præparat af komplekse forbindelser af natriumtartrater med jern(III)chlorid i vandig opløsning ≤ 35 vægtprocent
                  
                     Aktivstoffets karakteristika
                  
                  Jern(III)-kompleks forbindelse af D(+)-, L(-)- og meso-2,3-dihydroxybutandisyrer
                  
                               
                           
                           
                              Forhold: jern til meso-tartrat 1:1
                           
                        
                               
                           
                           
                              Forhold: jern til tartratisomerer i alt 1:1,5
                           
                        CAS-nummer: 1280193-05-9
                  Fe(OH)2C4H4O6Na
                  
                               
                           
                           
                              Chlorid: ≤ 25 %
                           
                        
                               
                           
                           
                              Oxalater: ≤ 1,5 % udtrykt som oxalsyre
                           
                        
                               
                           
                           
                              Jern: ≥ 8 % jern(III)
                           
                        
                     Analysemetode
                      (1)
                  
                  Kvantificering af meso-tartrat og D(-), L(+)-tartrates i fodertilsætningsstoffet:
                  
                              —
                           
                           
                              højtryksvæskekromatografi med RI-detektion (HPLC-RI)
                           
                        Kvantificering af det samlede jernindhold i fodertilsætningsstoffet:
                  
                              —
                           
                           
                              atomemissionsspektroskopi med induktivt koblet plasma (ICP-AES) — EN 15510 eller
                           
                        
                              —
                           
                           
                              atomemissionsspektroskopi med induktivt koblet plasma (ICP-AES) efter trykoplukning — EN 15621 eller
                           
                        
                              —
                           
                           
                              atomemissionsspektrometri med induktivt koblet plasma (ICP-AES) — EN ISO 11885 eller
                           
                        
                              —
                           
                           
                              atomabsorptionsspektrometri (AAS) — EN ISO 6869 eller
                           
                        
                              —
                           
                           
                              atomabsorptionsspektrometri (AAS) — Kommissionens forordning (EF) nr. 152/2009 (2) samt
                           
                        kvantificering af det samlede natriumindhold i fodertilsætningsstoffet:
                  
                              —
                           
                           
                              atomemissionsspektroskopi med induktivt koblet plasma (ICP-AES) — EN 15510 eller
                           
                        
                              —
                           
                           
                              atomemissionsspektroskopi med induktivt koblet plasma (ICP-AES) efter trykoplukning — EN 15621 eller
                           
                        
                              —
                           
                           
                              atomemissionsspektrometri med induktivt koblet plasma (ICP-AES) — EN ISO 11885 eller
                           
                        
                              —
                           
                           
                              atomabsorptionsspektrometri (AAS) — EN ISO 6869 samt
                           
                        kvantificering af det samlede chloridindhold i fodertilsætningsstoffet:
                  
                              —
                           
                           
                              titrimetri — forordning (EF) nr. 152/2009 eller ISO 6495.
                           
                        
               
                  Alle dyrearter
               
               
                  —
               
               
                  —
               
               
                  —
               
               
                  
                              1.
                           
                           
                              Tilsætningsstoffet må kun anvendes i NaCl (natriumchlorid)
                           
                        
                              2.
                           
                           
                              Anbefalet minimumsdosis: 26 mg jernnatriumtartrater/kg NaCl (svarende til 3 mg jern/kg NaCl)
                           
                        
                              3.
                           
                           
                              Anbefalet maksimumsdosis: 106 mg jernnatriumtartrater/kg NaCl
                           
                        
               
                  29. juni 2026
               
            
         (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports
      
         (2)  Kommissionens forordning (EF) nr. 152/2009 af 27. januar 2009 om prøveudtagnings- og analysemetoder til offentlig kontrol af foder (EUT L 54 af 26.2.2009, s. 1).